text: Venter 10.000 til fodbold på mandag
  25 april 2014 kl. 13.28
  Esbjerg fB har allerede solgt 8000 billetter til mandagens top-opgør i superligaen mod FC Midtjylland. Med udsigt til godt vejr håber klubben på 10.000 tilskuere.
  - Normalt begynder salget af billetter først at rykke et par dage før en kamp, men denne gang mærker vi klart større interesse. Antallet af solgte og reserverede billetter har passeret 8.000, og vi håber, at tilskuertallet vil nærme sig 10.000 på en aften med udsigt til godt fodboldvejr, siger EfB?s billetansvarlige, Esben Svane.
  Ca. 1250 har reserveret plads til spisning i stadions lounger og skuboxe. Det er første gang i fem år, at der er udsolgt til VIP-arrangementer før superligakampe.
  EfB tror dog ikke på, at sæsonrekorden bliver slået. Det var ved kampen mod Brøndby i marts, hvor der var 11.417 tilskuere. Næstflest tilskuere var der til opgøret mod AaB i juli, men det tilskuertal, 9.571, ventes klart overgået.
  Esbjerg har haft i snit 7.271 tilskuere til sine hjemmekampe.
  